	LIETUVOS AGRARINIŲ IR MIŠKŲ MOKSLŲ CENTRO
LYČIŲ LYGYBĖS IR LYGIŲ GALIMYBIŲ PLANAS 2027–2031 m.



Preambulė
Lyčių lygybės ir lygių galimybių plano (toliau – Plano) tikslas – padėti užtikrinti lygias galimybes visiems (-oms) esamiems (-oms) ir būsimiems (-oms) Lietuvos agrarinių ir miškų mokslų centro (toliau – Centro arba LAMMC) bendruomenės nariams (-ėms) nepaisant jų lyties ir kitų tapatybės bruožų ir sistemingai, duomenimis grįstu būdu užtikrinti lyčių lygybę, lygias galimybes ir įtrauktį formuojant psichologiškai saugią, pagarbą įvairovei skatinančią ir lyčių atžvilgiu nediskriminacinę darbo bei studijų aplinką. Žemiau išdėstyti Lyčių lygybės ir lygių galimybių plano tikslai ir uždaviniai atitinka nacionalinių bei tarptautinių organizacijų pateikiamas lyčių lygybės politikos formavimo priemones, gaires ir rekomendacijas, remiasi valstybės teisiniais reglamentais, atsižvelgia į Centro veiklą reglamentuojančių ir strateginių dokumentų siekius ir juos papildo konkrečiomis priemonėmis bei indikatoriais. 

Kontekstas ir pagrindimas. LAMMC Lyčių lygybės ir lygių galimybių planas parengtas vadovaujantis Lietuvos Respublikos ir tarptautinių institucijų įstatymais, politikos nuostatomis ir programomis. Lietuvos Respublikos lygių galimybių įstatymas[footnoteRef:1] reglamentuoja nuostatas, įtvirtinančias asmenų lygybę ir draudimą varžyti žmogaus teises ir teikti jam privilegijas lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų pagrindu. Lietuvos Respublikos moterų ir vyrų lygių galimybių įstatymas[footnoteRef:2] numato rengti ir įgyvendinti priemones, skirtas moterų ir vyrų lygioms galimybėms ir sąlygoms užtikrinti, priimant į profesinio mokymo įstaigas, aukštąsias mokyklas, keliant kvalifikaciją, ugdant profesinius įgūdžius ir suteikiant praktinio darbo patirties. Lietuvos Respublikos švietimo, mokslo ir sporto ministerijos rekomendacijos lygioms vyrų ir moterų galimybėms Lietuvos mokslo ir studijų institucijose užtikrinti[footnoteRef:3] rekomenduoja nustatyti gaires, skatinančias moterų ir vyrų lygybę, eliminuojančias nelygybės apraiškas mokslo ir studijų srityse.  [1:  https://www.e-tar.lt/portal/lt/legalAct/TAR.0CC6CB2A9E42/asr]  [2:  https://www.e-tar.lt/portal/lt/legalAct/TAR.746227138BCB/FLcEVzJmSQ ]  [3:  https://e-seimas.lrs.lt/portal/legalAct/lt/TAD/7141ebc0907011e48028e9b85331c55d?jfwid=-vs1qiia2g ] 

Šis Lyčių lygybės ir lygių galimybių planas parengtas remiantis 2022–2026 m. LAMMC Lyčių lygybės plano įgyvendinimo patirtimi, 2025 m. LAMMC darbuotojų patirties tyrimo (UNLOCK Employee Experience) rezultatais ir Europos lyčių lygybės instituto (EIGE) rekomendacijomis. Planas atitinka atnaujintus ES programos „Europos horizontas“ reikalavimus ir yra suderintas su LAMMC 2018–2030 m. strategija[footnoteRef:4], kurioje tarp penkių strateginių krypčių svarbią vietą užima ir „Bendruomenės telkimas“. Įvardyti siekiai tapti patraukliu darbdaviu darbo rinkoje, optimizuoti centro valdymą ir mokslo vadybą, gerinti darbuotojų vertinimo, kvalifikacijos kėlimo ir skatinimo sistemą, puoselėti lygių galimybių, atvirumo ir lygiateisiškumo, tarnybinės etikos principus, tobulinti komunikaciją su darbuotojais yra integruoti į šio Plano tikslus ir uždavinius.  [4:  LIETUVOS AGRARINIŲ IR MIŠKŲ MOKSLŲ CENTRO 2018–2030 M. STRATEGIJA [https://www.lammc.lt/data/public/uploads/2018/07/lammc-strategija.pdf] ] 


Personalo struktūros ir vadovaujančių pareigybių pasiskirstymo pagal lytis analizė (2026 m.). Atlikta išsami LAMMC darbuotojų struktūros analizė parodė, kad iš viso Centre dirba 401 darbuotojas, iš kurių 276 yra moterys (68,8 proc.) ir 125 vyrai (31,2 proc.). Moterys sudaro ryškią daugumą visose Centro pagrindinėse personalo kategorijose bei vadovybėje: 
· Bendras darbuotojų pasiskirstymas:
· Mokslo darbuotojai: iš viso 150 darbuotojų, iš jų 102 moterys (68,0 proc.) ir 48 vyrai (32,0 proc.). 
· Ne mokslo darbuotojai ir specialistai: iš viso 251 darbuotojas, iš jų 174 moterys (69,3 proc.) ir 77 vyrai (30,7 proc.). 
· Mokslo darbuotojų pasiskirstymas pagal pareigybes:
· Jaunesnieji mokslo darbuotojai: 20 darbuotojų – 13 moterų (65,0 proc.) ir 7 vyrai (35,0 proc.). 
· Mokslo darbuotojai: 46 darbuotojai – 33 moterys (71,7 proc.) ir 13 vyrų (28,3 proc.). 
· Vyresnieji mokslo darbuotojai: 53 darbuotojai – 33 moterys (62,3 proc.) ir 20 vyrų (37,7 proc.). 
· Vyriausieji mokslo darbuotojai: 31 darbuotojas – 23 moterys (74,2 proc.) ir 8 vyrai (25,8 proc.). 
· Vadovaujančios pareigos:
· Vadovaujančiose pareigose (institucijos vadovybė bei skyrių vedėjai) iš viso dirba 31 darbuotojas, iš jų 18 moterų (58,1 proc.) ir 13 vyrų (41,9 proc.). 
Duomenys rodo, kad moterys aktyviai užima vadovaujančias pozicijas (58,1 proc. visų vadovų) bei sudaro aukščiausios mokslinės kvalifikacijos vyriausiųjų mokslo darbuotojų daugumą (74,2 proc.), kas patvirtina sklandų moterų karjeros vystymąsi bei lygias galimybes siekti vadovaujamų ir mokslinių pozicijų centre. 
Darbo užmokesčio (DU) pasiskirstymo pagal lytis ir pareigybes analizė (2026 m.) bei pokyčiai lyginant su 2023 m.
Atlikta išsami darbo užmokesčio (toliau – DU) pasiskirstymo pagal lytis ir pareigybes analizė parodė, kad 2026 metais vidutinis mokslo darbuotojų, specialistų bei vadovybės DU vienam etatui kartu su projektais tarp vyrų ir moterų kito tolygiai, išlaikant nedidelius skirtumus: 
Mokslo darbuotojai:
· Jaunesniojo mokslo darbuotojo pareigybėje moterų vidutinis DU buvo 5,8 proc. didesnis nei vyrų (moterys – 3046 Eur, vyrai – 2879 Eur). Lyginant su 2023 m., kai moterų DU buvo 33,0 proc. didesnis (moterys – 1722 Eur, vyrai – 1331 Eur), atotrūkis tarp lyčių žymiai sumažėjo. 
· Mokslo darbuotojo pareigybėje vyrų vidutinis DU buvo 12,7 proc. didesnis už moterų (vyrai – 3349 Eur, moterys – 2972 Eur). 2023 m. vyrų DU buvo 14,2 proc. didesnis už moterų (vyrai – 2480 Eur, moterys – 2126 Eur). 
· Vyresniojo mokslo darbuotojo pareigybėje moterų vidutinis DU buvo 2,8 proc. didesnis už vyrų (moterys – 4047 Eur, vyrai – 3938 Eur). 2023 m. moterų DU taip pat buvo didesnis – 5,4 proc. (moterys – 2985 Eur, vyrai – 2824 Eur). 
· Vyriausiojo mokslo darbuotojo pareigybėje vyrų vidutinis DU buvo 3,9 proc. didesnis už moterų (vyrai – 5254 Eur, moterys – 5055 Eur). 2023 m. moterų DU šioje pareigybėje buvo 7,5 proc. didesnis už vyrų (moterys – 4393 Eur, vyrai – 4062 Eur). 
Specialistai ir kiti darbuotojai:
· C lygio specialistų vidutinis moterų ir vyrų DU buvo beveik vienodas – moterų DU buvo 0,9 proc. didesnis už vyrų (moterys – 1572 Eur, vyrai – 1558 Eur). 2023 m. C lygio vyrų DU buvo 1,8 proc. didesnis už moterų (vyrai – 1120 Eur, moterys – 1100 Eur). 
· D lygio specialistų moterų vidutinis DU buvo 27,1 proc. didesnis už vyrų (moterys – 1134 Eur, vyrai – 892 Eur), kai 2023 m. abiejų lyčių DU buvo visiškai vienodas (po 840 Eur). 
· A2 ir B lygio specialistų vyrų vidutinis DU buvo 27,1 proc. ir 11,5 proc. didesnis už moterų (A2: vyrai – 3252 Eur, moterys – 2558 Eur; B: vyrai – 2089 Eur, moterys – 1873 Eur). 2023 m. vyrų DU šiose grupėse atitinkamai siekė 18,6 proc. ir 23,1 proc. pranašumą. 
· Aukščiausio A1 lygio specialistų vyrų vidutinis DU buvo 51,8 proc. didesnis už moterų (vyrai – 7700 Eur, moterys – 5073 Eur). 2023 m. A1 lygio moterų specialisčių vidutinis DU buvo 28,3 proc. didesnis už vyrų (moterys – 1768 Eur, vyrai – 1266 Eur). Pokytį nulėmė padidėjusi aukštos kvalifikacijos specialistų apimtis projektinėje veikloje. 
Vadovybėje moterų vidutinis DU išlaiko pranašumą ir buvo 28,8 proc. didesnis nei vyrų. 2023 m. moterų DU buvo 25,2 proc. didesnis. 
Apskaičiavus visų Centro darbuotojų pareigybių vidurkį, 2026 m. vyrų DU buvo 4,5 proc. didesnis už moterų (vyrai – 3770 Eur, moterys – 3608 Eur), kai 2023 m. moterų DU buvo 1,6 proc. didesnis už vyrų. Atlikta analizė leidžia daryti išvadą, kad LAMMC nėra nustatyta jokių sisteminių diskriminacijos lyties požiūriu tendencijų, o darbuotojų vidutinis DU priklauso nuo darbuotojo darbo stažo, kvalifikacijos, aktyvumo ir pasiekimų vykdant tarptautinius bei nacionalinius mokslo projektus. 

2025 m. darbuotojų patirties tyrimo (dalyvavo 201 asmuo – 145 moterys ir 56 vyrai) rezultatai atskleidė keletą svarbių tendencijų, į kurias šiuo planu siekiama reaguoti. Lyčių skirtumų analizė parodė, kad moterys statistiškai reikšmingai žemiau nei vyrai vertino: įvertinimo (pripažinimo) rodiklį, mikroklimato rodiklį (ypač palaikančios darbo atmosferos ir patyčių kultūros nebuvimo aspektus), lygių galimybių suvokimą (karjeros galimybių, paaukštinimo, atlyginimo kėlimo sąžiningumo aspektus), darbuotojų įtraukties rodiklį ir psichologinio saugumo rodiklį. Bendri organizacijos rodikliai taip pat atskleidė tobulintinas sritis: lygios galimybės – 58,13 %, mikroklimatas – 57,1 %, atlygis – 55,47 %, vykstantys pasikeitimai – 55,74 %. Šie duomenys yra konkreti atspirtis naujojo plano priemonėms ir tiksliniais rodikliais grįstiems siekiams.[footnoteRef:5] [5:  Pastaba dėl bazinių rodiklių. Kiekybiniai indikatoriai, nurodyti kaip pradiniai rodikliai, remiasi 2025 m. LAMMC darbuotojų patirties tyrimo (UNLOCK Employee Experience, N=201) duomenimis. Ateinančiuose tyrimo cikluose rekomenduojama naudoti tą pačią arba metodologiškai lygiavertę metodiką, kad rodikliai būtų palyginami.] 

Atnaujinti ir naujai parengti susiję Centro dokumentai – Smurto ir priekabiavimo prevencijos tvarka, Lygių galimybių politika, Lyčių lygybės balansu bei įvairovės principais paremtos komunikacijos ir lyčiai jautrios kalbos gairės, Lyčių balanso principais paremto renginių organizavimo gairės, Skundų pateikimo ir svarstymo sistema, Darbuotojų profesinio tobulėjimo tvarkos aprašas, Asmenų su negalia aptarnavimo tvarka, Darbo sąlygų lygių galimybių užtikrinimo stebėsenos ir analizės tvarka – reglamentuoja antidiskriminacines nuostatas, procedūras ir pagalbos priemones pažeidžiamoms socialinėms grupėms ir nukentėjusiems (-ioms) bendruomenės nariams (-ėms). 
Planas siūlo šias pagrindines veiklos kryptis: 1) institucinės lyčių lygybės ir lygių galimybių politikos įgyvendinimas ir stiprinimas, veiklas grindžiant reguliariu duomenų rinkimu ir analize; 2) įtraukios organizacinės kultūros kūrimas ir sąmoningumo ugdymas; 3) darbuotojų socialinės ir psichologinės gerovės gerinimas, užtikrinant saugumą ir sudarant palankias sąlygas asmeninio gyvenimo ir karjeros derinimui; 4) antidiskriminacinės politikos įtvirtinimas ir lyčių balanso siekis priimant sprendimus bei karjeroje; 5) lyčių ir įvairovės dimensijų integravimas į mokslinius tyrimus, doktorantūrą ir tarptautinę veiklą. 
Plane numatytos priemonės padės siekti didesnės lyčių lygybės ir užtikrinti lygias galimybes visiems (-oms) Centro bendruomenės nariams (-ėms), skatins teigiamus struktūrinius bei kultūrinius pokyčius ir LAMMC, ir visuomenėje apskritai. Plano tikslinė auditorija – visi (-os) Centro darbuotojai (-os), doktorantai (-ės), plačioji visuomenė. 

Plano valdymas ir priežiūra. Lyčių lygybės ir lygių galimybių planą tvirtina LAMMC direktorius (-ė), suderinęs (-usi) su Darbo taryba. Už plano vykdymą atsako direktorius (-ė) ir jo (-s) įsakymu paskirti asmenys. Plano įgyvendinimas stebimas kasmet ir esant reikšmingų aplinkybių pokyčiams koreguojamas. 	Comment by Vita Tilvikienė | LAMMC: Siūlau palikti tik DT	Comment by Marius Aleinikovas: Pritariu

	1. Stiprinti lyčių lygybės politiką ir užtikrinti sistemingą duomenų rinkimą
	1.1. Integruoti lyčių lygybės rodiklius į LAMMC strateginius dokumentus ir jų stebėsenos sistemas.
	1.1.1. Lyčių lygybės rodikliai įtraukti į bent vieną strateginį dokumentą (pvz., Centro naująją strategiją).
	Iki 2031 m.
	Direktorius (-ė), Darbo taryba, Administracijos vadovas (-ė), Teisės ir žmogiškųjų išteklių tarnyba 

	
	1.2. Vykdyti ir reguliariai atnaujinti LAMMC Lygių galimybių politiką ir jos įgyvendinimo tvarką, vadovautis naujai parengtais strateginiais dokumentais ir gairėmis.
	1.2.1. Rengiami ir atnaujinami strateginiai dokumentai, reglamentuojantys etiško elgesio gaires, diskriminacijos prevencijos vykdymą, pagalbos pažeidžiamoms grupėms ir (arba) nukentėjusiems asmenims teikimą.
	Nuolat (pagal poreikį ir galimybes)
	

	
	1.3. Paskirti asmenį (-is), atsakingą (-us) už lyčių lygybės ir lygių galimybių politikos įgyvendinimą, prevencinių ir antidiskriminacinių veiklų vykdymą, stebėseną.
	1.3.1. Paskirtas (-i) asmuo (asmenys), atsakingas (-i) už lyčių lygybės ir lygių galimybių politikos įgyvendinimą, prevencinių ir antidiskriminacinių veiklų vykdymą.
	Per 2027 m.
	

	
	1.4. Reguliariai rinkti duomenis pagal lytį (personalo, atlygio, priedų, karjeros, darbo krūvio, projektų vykdymo, komisijų sudėties ir kt. aspektais), rengti ir pristatyti bendruomenei metines ataskaitas.
	1.4.1. Duomenys sistemingai renkami ir analizuojami.
	Parengta bent viena metinė ataskaita per metus, įtraukianti duomenis pagal lytį, ir viešai pristatyta Centro bendruomenei bent kartą per metus
	

	2. Kurti įtraukią organizacinę kultūrą ir ugdyti sąmoningumą
	2.1. Organizuoti reguliarius mokymus apie lyčių lygybę, antidiskriminacines praktikas, įvairovę ir įtrauktį.
	2.1.1. Surengti mokymai apie lyčių lygybę, lygias galimybes, įtrauktį.
	Bent vieni mokymai per kalendorinius metus, nuo 2027 m.
	Teisės ir žmogiškųjų išteklių tarnyba, Administracija, Komunikacijos skyrius, Darbuotojų saugos ir sveikatos tarnyba 

	
	2.2. Diegti lyčiai jautrios kalbos ir komunikacijos politiką visoje LAMMC vidinėje ir išorinėje komunikacijoje.
	2.2.1. Parengtos ir Centro bendruomenei pristatytos Lyčių lygybės balansu bei įvairovės principais paremtos komunikacijos ir lyčiai jautrios kalbos gairės. Bendruomenės nariai (-ės) supažindinami (-os) su pagrindiniais principais ir skatinami (-os) jais vadovautis formalioje ir neformalioje, vidinėje ir išorinėje komunikacijoje.
	Iki 2027 m. pabaigos
	

	
	2.3. Siekti lyčių pusiausvyros ir tinkamos reprezentacijos renginiuose. 
	2.3.1. Parengtos ir bendruomenei pristatytos lyčių balanso užtikrinimo organizuojant renginius gairės, bendruomenė skatinama jų laikytis organizuojant konferencijas, seminarus, ekspertines diskusijas ir t. t. 
2.3.2. Stengiamasi išlaikyti lyčių balansą tarptautinių renginių ir konferencijų kviestinių pranešėjų sąrašuose.
	Iki 2027 m. pabaigos.




Nuo 2029 m. ne mažiau kaip 40 % kviestinių pranešėjų LAMMC tarptautiniuose renginiuose sudaro mažiau atstovaujamos lyties atstovai (-ės). 
	

	
	2.4. Skatinti mažiau reprezentuojamos lyties ar kitos mažiau reprezentuojamos socialinės grupės ekspertų (-čių) dalyvavimą viešojoje erdvėje ir komunikacijoje.
	2.4.1. Aktyviau viešinami mokslininkų ir mokslininkių iš mažiau reprezentuojamų socialinių grupių pasiekimai ir ekspertinė veikla (spaudoje, socialiniuose tinkluose, renginiuose). 	Comment by Vita Tilvikienė | LAMMC: Ar čia neturi būti vyrų mokslininkų
2.4.2. Atliekamas reguliarus komunikacinės medžiagos vertinimas stebint balansą lyties, rasės, negalios, amžiaus ir kt. atžvilgiu.
	Nuo 2027 m. – nuolat.





Nuo 2027 m. – bent kartą per 2 metus.
	

	3. Gerinti darbuotojų socialinę ir psichologinę gerovę, užtikrinant kiekvieno asmens orumą ir saugumą, sudarant palankias sąlygas dirbti, studijuoti, derinti karjerą ir asmeninį gyvenimą
	3.1. Vykdyti darbo sąlygų stebėseną ir reguliarias darbuotojų gerovės, psichosocialinių rizikos veiksnių bei darbo sąlygų apklausas (ne rečiau kaip kas 2 metus), analizuoti ir viešai pristatyti apklausų rezultatus.
	3.1.1. Reguliariai vykdoma darbuotojų gerovės apklausa, atliekant ne tik bendro pobūdžio duomenų analizę, bet ir duomenis pagal lytį, amžių, negalią ir kitas svarbias asmenines bei socialines charakteristikas.	Comment by Vita Tilvikienė | LAMMC: Ar nereikėtų atskirti veiklos ir indikatoriai? Dabar pvz. šie punktai yra lygiaverčiai, bet vienas sako, ką reikia daryti, o kitas, kokio rezultato tikimės. Gal dar veinas stulpelis turi būti?
	Apklausa vykdoma bent kartą per dvejus metus.

Pagerėję mikroklimato ir psichologinio saugumo rodikliai: 
– mikroklimato įvertis 2031 m. ≥ 65% 
(2025 m. – 57,1 %), 
– psichologinio saugumo rodiklis 2031 m. ≥ 68 % (2025 m. – 62,56 %). 
	Direktorius (-ė), Darbo taryba, Administracijos vadovas (-ė), Teisės ir žmogiškųjų išteklių tarnyba, 
Mokslo ir inovacijų skyrius, Darbuotojų saugos ir sveikatos tarnyba, Komunikacijos skyrius

	
	3.2. Patvirtinti Centro antidiskriminacinę politiką reglamentuojančius dokumentus, sukurti aiškų skundų pateikimo ir atvejų nagrinėjimo mechanizmą ir supažindinti visą bendruomenę.
	3.2.1. Parengtos, patvirtintos ir Centro bendruomenei pristatytos seksualinio priekabiavimo ir psichologinio smurto prevencijos politikos ir tvarkos, skundų nagrinėjimo mechanizmas. 
3.2.2. Surengti mokymai vadovams (-ėms) apie psichologinį saugumą, grįžtamojo ryšio teikimą, įtraukią lyderystę ir psichologinio spaudimo prevenciją.
	Iki 2027 m. pabaigos.




Nuo 2027 m. – bent vieni mokymai per dvejus metus.
	

	
	3.3. Gerinti psichologinio ir karjeros konsultavimo paslaugų prieinamumą, siekiant mažinti darbo, studijų ir šeimos pareigų derinimo įtampas, spręsti karjeros realizavimo iššūkius, konsultuoti susidūrus su diskriminacijos atvejais.
	3.3.1. Didesnis psichosocialinio konsultavimo paslaugų prieinamumas. 
	Nuo 2027 m. – bent vieni mokymai per metus.
	

	
	3.4. Sudaryti palankias sąlygas abiejų lyčių asmenims naudotis tėvystės ir vaiko priežiūros atostogomis ir gerinti reintegracijos sąlygas grįžusiems (-oms) iš vaiko priežiūros atostogų darbuotojams (-oms) sklandžiai tęsti mokslinę veiklą (pvz., individualūs reintegracijos planai, mentorystė).
	3.4.1. Darbuotojai (-os) reguliariai informuojami (-os) apie galimybę pasinaudoti vaiko priežiūros atostogomis, grįžus gerinamos sąlygos sklandžiai reintegruotis.
	Iki 2031 m. ≥ 80 % iš vaiko priežiūros atostogų grįžusių darbuotojų pasinaudojo reintegracijos planu 
	

	
	3.5. Plėsti lankstaus ir nuotolinio darbo galimybes (lanksčios darbo valandos, nuotolinis darbas, susitikimų laiko derinimas).
	3.5.1. Atnaujinti darbo sąlygas reglamentuojantys dokumentai, surengti personalo mokymai, vykdomas darbuotojų ir padalinių vadovų informavimas apie lanksčias darbo sąlygas.
	Bent viena veikla per dvejus metus (mokymai, seminarai, paskaitos)
	

	
	3.6. Sudaryti palankias sąlygas ir lygias galimybes Centro darbuotojų profesiniam ir asmeniniam tobulėjimui (vadovaujantis LAMMC darbuotojų profesinio tobulėjimo tvarkos aprašu).
	3.6.1. Nuolat ugdomos profesinės, mokslinės, bendrosios ir kitos kompetencijos, reikalingos Centro strateginiams tikslams įgyvendinti.
	Iki 2031 m. bent 70 % Centro darbuotojų pasinaudojo darbuotojų profesinio ir asmeninio tobulėjimo galimybėmis (dalyvavo mokymuose, kvalifikacijos kėlimo kursuose ir kt.)
	

	4. Įtvirtinti antidiskriminacinę politiką ir siekti lyčių balanso priimant sprendimus bei karjeroje
	4.1. Peržiūrėti ir atnaujinti darbuotojų ir doktorantų priėmimo konkursų procedūras, užtikrinant aiškius, objektyvius ir visapusiškai neutralius atrankos kriterijus.
	4.1.1. Peržiūrėtos ir pagal LAMMC Lygių galimybių politikos įgyvendinimo ir vykdymo priežiūros principų įgyvendinimo tvarką pakoreguotos priėmimo į darbą ir doktorantūrą procedūros.
	Iki 2028 m.
	Direktorius (-ė), Teisės ir žmogiškųjų išteklių tarnyba

	
	4.2. Siekti, kad atrankos, rinkimų ir komisijų sudarymo procesuose būtų atstovaujamos abi lytys (kur įmanoma, laikytis ≥ 40 % / ≤ 60 % lyčių balanso principo).
	4.2.1. Atlikta visų veikiančių komisijų lyčių balanso analizė.
	Iki 2030 m. pasiekta geresnė lyčių pusiausvyra komisijose ir darbo grupėse: ≥ 40 % mažiau atstovaujamos lyties atstovų komisijose ir darbo grupėse (2026 m. rodiklis ~33 % moterų Mokslo taryboje, ~33 % moterų Darbo taryboje)
	

	
	4.3. Diegti skaidrias ir aiškias darbuotojų karjeros augimo, paaukštinimo ir atlyginimo kėlimo procedūras.	Comment by Daiva Puidokienė: turėtų būti karjeros plėtros arba profesinio augimo 
	4.3.1. Parengtos skaidrios karjeros augimo ir paaukštinimo procedūros.
	Iki 2028 m.
	

	
	4.4. Supažindinti visų lygių Centro vadovus (-es) su lyčių lygybės, lygių galimybių ir antidiskriminacinės politikos principais, pristatyti nesąmoningo šališkumo sąvoką ir šališkumo mažinimo atrankos procesuose gaires.
	4.4.1. Suorganizuoti bent vieni mokymai per 2 metus visų lygių vadovams (-ėms) apie lyčių lygybę, antidiskriminacinę politiką ir šališkumo identifikavimą atrankos procesuose.
	Iki 2031 m. padidėję darbuotojų lygių galimybių ir įtraukties rodikliai: 
– lygių galimybių rodiklis ≥ 65 % 
(2025 m. – 58,13 %), 
– įtraukties rodiklis ≥ 68 % (2025 m. – 61,4 %).
	

	
	4.5. Sudaryti palankias sąlygas mažiau reprezentuojamų grupių (pagal lytį, rasę, negalią ir kt.) atstovams (-ėms) dalyvauti priimant sprendimus, užimti vadovaujančias pareigas.
	4.5.1. Sistemingai peržiūrima sprendimus priimančių grupių sudėtis įtraukiant mažiau reprezentuojamų socialinių grupių atstovus (-es) ir tų, kurioms tie sprendimai tiesiogiai skirti.
	Nuolat (pagal poreikį ir galimybes)
	

	5. Integruoti lyčių dimensiją į mokslinius tyrimus, doktorantūrą ir tarptautinę veiklą
	5.1. Skatinti lyties ir įvairovės (įvairių socialinių charakteristikų) integravimą į LAMMC vykdomus mokslinius projektus ir tyrimus (pvz., į bibliografiją, metodologiją, duomenų rinkimą ir analizę, rezultatų sklaidą).
	5.1.1. Surengti mokymai / konsultacijos moksliniam personalui dėl lyčių ir įvairovės dimensijų integravimo į mokslinius tyrimus ir projektus. 
5.1.2. Lyties dimensija integruota į dalį naujų MTEP projektų paraiškų.
	Ne mažiau kaip 2 mokymai / konsultacijos iki 2031 m.



Iki 2031 m.
	Direktoriaus (-ės) pavaduotoja (-s) mokslui, Mokslo taryba, Mokslo ir inovacijų skyrius, Teisės ir žmogiškųjų išteklių tarnyba  

	
	5.2. Skatinti mažiau reprezentuojamos lyties mokslininkus (-es) teikti paraiškas projektams, rengti aukšto lygio mokslines publikacijas ir dalyvauti tarptautinėse programose.
	5.2.1. Geresnė lyčių pusiausvyra tarp projektų vadovų (-ių), mokslinių publikacijų autorių, tarptautinių programų ir stažuočių dalyvių.
	Atlikta lyčių pusiausvyros analizė ir pagerėjęs rodiklis iki 2031 m. 
	

	
	5.3. Plėtoti mentorystės ir karjeros skatinimo priemones jauniems (-oms) mokslininkams (-ėms).
	5.3.1. Parengta mentorystės programa jauniems (-oms) tyrėjams (-oms).
	Iki 2029 m.
	



